จากที่เคยกินปิงซูมาก็หลายร้าน ร้านนี้ถือว่าโอเค รสชาติไม่หวาน ราคาถูก(ถ้าเทียบกับร้านอื่น) ที่สำคัญ เครื่องให้เยอะมากกก

ร้านนี้ตั้งอยู่หน้าโครงการหอบัณฑิต หอบัณฑิตโฮม หาง่ายๆ อยู่ในซอยบ้านตั้งสิน(ไช่น่าทาวน์) ถามคนศาลายารู้จักซอยนี้กันหมด เข้ามาประมาณกลางซอย อยู่ตรงข้ามกับเซเว่น ในซอยมี2เซเว่นนะหาดีๆ เป็นร้านเล็กๆ

ที่ชอบที่สุดเลยคือปิงซูมะม่วง คือข้างบนก็โปะมะม่วงส่วนข้างในเจาะไปลึกๆก็ยังมีอีก ไม่เหมือนที่อื่นที่โปะแค่ข้างบนแล้วให้เรากินแต่น้ำแข็ง
ส่วนรสชาติปิงซูเองก็ทำมาจากนม มีกลิ่นนมหอมๆ ราดนมข้นที่ไม่หวานเกินไป(ส่วนตัวกินหวานไม่ได้)ถือว่าร้านนี้ ทำออกมาดีมาก ตอบโจทย์วัยรุ่นที่อยากกินของหวานแต่ไม่ชอบแบบหวานเลี่ยน แถมยังมีน้ำชาเติมฟรี ไว้ตัดรสชาติเลี่ยน

มีหลายรสชาติให้เลือก 
- ช็อคโกแลต(ถ้าคนไม่ชอบช็อคโกแลตขนาดนั้นน่าจะเอียน เพราะช็อคโกแลตเยอะค่ะ)
- ช็อคโก้บานาน่า (อันนี้อร่อยค่ะ ช็อคโกแลตไม่เยอะมาก มีกล้วยตัดเลี่ยน)
- มะม่วง (มะม่วงรสเปรี้ยวอมหวาน แค่คิดก็ไม่เลี้ยนแล้วค่ะ)
- ป๊อปคอร์น (อันนี้ไม่เคยกินค่ะ รสออกใหม่)
- เมล่อน (รสนี้มีแค่ขนาดใหญ่ เพราะจะเสิร์ฟแบบถ้วยเมล่อนเลย )
- สตอร์เบอรรี่ ( เป็นสตอร์เบอรี่แบบแช่แข็ง คือแข็งมากค่ะ เปรี้ยวด้วย)
- สตอร์เบอร์รี่ชีสเค้ก ( สตอร์เบอร์รี่ทั้งเปรี้ยวและแข็งค่ะ ชีสเค้กยังไม่ผ่านค่ะ)
- มัชฉะถั่วแดง (ถือว่าอร่อยค่ะ ได้กลิ่นชาเขียว แต่ถั่วแดงส่วนตัวคิดว่าหวานไปหน่อย เพราะเราไม่ทานหวานค่ะ)
- brown sugar (ไม่เคยกินค่ะ แต่คิดว่าน่าจะออกหวานๆเพราะเอาน้ำตาลทรายแดงกับถั่วแดงค่ะ)
- ยังมีรสชาติอื่นอีกค่ะ ต้องแวะไปดูเองค่ะ

ถ้วยเล็ก 89.- ถ้วยใหญ่ จำราคาไม่ได้แหะ แต่กลับบ้านก็ราคาเดียวกันค่ะ 89.- แต่ว่าทานลำบากมาก มันเลอะค่ะ แบบกลับบ้านตักยาก ให้พูนถ้วยเลย